Un angajat Dacia, găsit mort într-o toaletă din vestiarul Uzinei din Mioveni.
Cadavrul angajatului a fost descoperit de un coleg al acestuia. La fața locului s-au deplasat polițiști și procurori.
Un angajat al Uzinei Dacia din Mioveni a fost găsit decedat, luni după-amiază, în unitate. Bărbatul era din Pitești și avea 51 de ani, informează epitesti.ro.Cadavrul angajatului a fost descoperit de un coleg al acestuia, într-o toaletă din incinta vestiarului.La fața locului au sosit polițiști și procurori, care au demarat cercetări cu privire la stabilirea împrejurărilor în care s-a produs tragedia.În acest caz a fost deschis un dosar penal conform art. 349 (neluarea măsurilor de securitate și sănătate la muncă) și art. 351 din Codul Penal (nerespectarea măsurilor legale de sănătate și securitate în muncă).